**ข่าวประชาสัมพันธ์การชำระภาษี ประจำปี 2562**

ขอเชิญชวนประชาชนในเขตพื้นที่ตำบลหนองไผ่ อำเภอแก้งคร้อ จังหวัดชัยภูมิ ผู้มีหน้าที่ชำระภาษี ยื่นแบบชำระภาษีโรงเรือนและที่ดิน ภาษีป้าย ภาษีบำรุงท้องที่และค่าธรรมเนียมต่างๆ ยื่นแบบแสดงรายการเพื่อชำระภาษี ดังนี้

1.ภาษีโรงเรือนและที่ดิน ยื่นแบบแสดงรายการ (ภ.ร.ด.2) ตั้งแต่เดือน มกราคม - กุมภาพันธ์

2.ภาษีป้าย ยื่นแบบแสดงรายการ (ภ.ป.1) ตั้งแต่เดือน มกราคม - มีนาคม

3.ภาษีบำรุงท้องที่ ยื่นแบบแสดงรายการที่ดิน (ภ.บ.ท.5) ภายในเดือนมกราคมของปี และชำระภาษีภายในเดือนเมษายน

4.ค่าใบอนุญาตประกอบกิจการค้าสำหรับกิจการที่เป็นอันตราย ชำระค่าใบอนุญาตได้ตั้งแต่เดือน มกราคม เป็นต้นไป

โดยชำระเงินภาษีได้ ณ กองคลัง องค์การบริหารส่วนตำบลหนองไผ่ ตั้งแต่เวลา 08.00-16.30 ในวันและเวลาราชการ ติดต่อสอบถามได้ที่ โทร 044-052637 หรือ [www.nongphai.go.th](http://www.nongphai.go.th)

 งานจัดเก็บรายได้ กองคลัง

 องค์การบริหารส่วนตำบลหนองไผ่



#### ภาษีโรงเรือนและที่ดิน

##### ภาษีโรงเรือนและที่ดิน คือ ภาษีจัดเก็บจากโรงเรือนหรือสิ่งปลูกสร้างอย่างอื่นกับที่ดินซึ่งใช้ต่อเนื่องกับโรงเรือนหรือสิ่งปลูกสร้าง นั้น

* ***โรงเรือน***หมายถึง บ้าน อาคาร ร้านค้า สำนักงาน ฯลฯ
* ***สิ่งปลูกสร้าง*** ตัวอย่าง เช่น ท่าเรือ สะพาน คานเรือ ซึ่งมีลักษณะก่อสร้างติดที่ดินเป็นการถาวร

###### ขั้นตอนการชำระภาษีโรงเรือนและที่ดิน

1. เจ้าของทรัพย์สินมีหน้าที่ยื่นแบบ ภ.ร.ด.2 ต่อพนักงานเจ้าหน้าที่ **ภายใน เดือน กุมภาพันธ์ ของทุกปี**
2. พนักงานเจ้าหน้าที่ตรวจพิจารณาแบบฯ แจ้งรายการต่าง ๆ ดังกล่าวไปยังพนักงานเก็บภาษี ให้พนักงานเก็บภาษีแจ้งรอการประเมิน ภ.ร.ด. 8 ไปให้ผู้รับประเมินทรัพย์สิน
3. เมื่อผู้รับประเมินได้รับแจ้งรายการประเมิน ภ.ร.ด.8 แล้ว ต้องไปชำระภาษีต่อพนักงานเก็บภาษี ภายใน 30 วัน นับถัดจากวันที่ได้รับแจ้งการประเมิน
4. ถ้าผู้มีหน้าที่เสียภาษีไม่ชำระภาษีภายในกำหนด ถือเป็นค่าภาษีค้างชำระต้องเสียเงินเพิ่ม

 **เงินเพิ่ม**

- ภายใน 1 เดือน เพิ่ม 2.5% ของค่าภาษี

 - ภายใน 2 เดือน เพิ่ม 5% ของค่าภาษี

 - ภายใน 3 เดือน เพิ่ม 7.5% ของค่าภาษี

 - ภายใน 4 เดือน เพิ่ม 10% ของค่าภาษี

ถ้าไม่ชำระภาษีและเงินเพิ่มภายใน 4 เดือน นับตั้งแต่ครบ 30 วัน (รับแจ้งประเมิน) ให้พนักงานเก็บภาษีรายงาน นายกองค์การบริหารส่วนตำบลทราบ เพื่อสั่งให้ดำเนินการยึดทรัพย์ของผู้ค้างชำระภาษี มาขายทอดตลาดเอาเงินมาชำระ ค่าภาษี ค่าธรรมเนียม และค่าใช้จ่ายโดยไม่ต้องขอให้ศาลสั่ง (มาตรา 44)

**ภาษีป้าย**

**ป้าย**  หมายความว่าป้ายแสดงชื่อ ยี่ห้อ หรือเครื่องหมายที่ใช้ในการประกอบกิจการค้าหรือประกอบกิจการอื่นเพื่อหารายได้หรือโฆษณาการค้าหรือบริการอื่น ไม่ว่าจะแสดงหรือโฆษณาไว้บนวัตถุใด ๆ ด้วยอักษรภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น

**การยื่นแบบแสดงรายการภาษีป้าย**

 เจ้าของป้าย ซึ่งจะต้องเสียภาษีป้าย จะต้องยื่นแบบภายใน เดือน **มีนาคม** ของทุกปี (แบบ ภ.ป.1)

 **การประเมินค่าภาษีป้าย**

1. ป้ายที่แสดงภาษาไทยล้วน คิด 3 บาท ต่อ 500 ตร.ซม.
2. ป้ายที่มีภาษาไทยปนภาษาต่างประเทศหรือปนกับภาพ หรือเครื่องหมายอื่น คิด 20 บาท ต่อ 500 ตร.ซม.
3. ป้ายดังต่อไปนี้ คิด 40 บาท ต่อ 500 ตร.ซม.

🏵ป้ายทีไม่มีอักษรไทย

🏵ป้ายที่มีอักษรไทยอยู่ต่ำกว่าอักษรต่างประเทศ

1. ป้ายตาม 1. , 2. และ 3. ข้างต้น เมื่อคำนวณแล้วมีอัตราที่ต้องเสียภาษีป้ายต่ำกว่า 200 บาท/ป้าย ให้เสียภาษีป้ายละ 200 บาทเป็นอย่างต่ำ

**“หมายเหตุ การคำนวณภาษีป้ายให้ใช้ กว้าง x ยาว (เซนติเมตร)**

 **เงินเพิ่ม**

1. ไม่ยื่นแบบภายใน 31 มีนาคมของทุกปี ให้เสียเงินเพิ่ม ร้อยละ 10 ของจำนวนเงินที่ต้องเสียภาษีเว้นแต่ ได้ยื่นแบบก่อนที่เจ้าหน้าที่จะแจ้งให้ทราบถึงการละเว้นนั้น ให้เสียเงินเพิ่มร้อยละ 5 ของจำนวนเงินที่ต้องเสียภาษี
2. ยื่นแบบไม่ถูกต้องทำให้จำนวนเงินที่ต้องเสียภาษี น้อยลง ให้เสียเงินเพิ่มร้อยละ 10 ของภาษีที่ต้องประเมินเพิ่ม
3. ไม่ชำระภาษีภายในเวลาที่กำหนด ให้เสียเงินเพิ่มร้อยละ 2 ต่อเดือน ของจำนวนเงินที่ต้องเสียภาษี เศษของเดือนให้นับเป็นหนึ่งเดือน

 **กรณีติดตั้งป้ายใหม่**

 **>> ติดตั้งระหว่าง**

>ม.ค. - มี.ค. ให้คิด 100% ของค่าภาษี

**ภาษีป้าย 1 ป้าย หมายถึง ป้ายที่มีข้อความ 1 ด้าน**

>เม.ย. - มิ.ย. ให้คิด 75% ของค่าภาษี

 >ก.ค. - ก.ย. ให้คิด 50% ของค่าภาษี

 >ต.ค. - ธ.ค. ให้คิด 25% ของค่าภาษี

**ภาษีบำรุงท้องที่**

**ที่ดิน** หมายความว่า พื้นที่ดินหรือให้ความหมายรวมถึงพื้นที่ที่เป็นภูเขาหรือที่มีน้ำด้วย

 **เจ้าของที่ดิน** หมายความว่า บุคคลหรือคณะบุคคล ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชน

**การพิจารณาราคาที่ดิน**

 ให้คณะกรรมการพิจารณาตีราคาปานกลางของที่ดินทุกรอบระยะเวลา 4 ปี

**ระยะเวลาการชำระภาษีบำรุงท้องที่**

 ให้ผู้มีหน้าที่เสียภาษีบำรุงท้องที่ชำระภาษีบำรุงท้องที่ภายใน เดือน **เมษายน** ของทุกปี

**เงินเพิ่ม**

1. ไม่ยื่นแบบภายในกำหนด ให้เสียเงินเพิ่มร้อยละ 10 ของเงินที่ต้องเสียภาษี
2. ยื่นแบบไม่ถูกต้องทำให้จำนวนเงินภาษีน้อยลง ให้เสียเงินเพิ่มร้อยละ 10 ของเงินภาษีที่ประเมินเพิ่ม
3. ไม่ชำระภาษีภายในเวลาที่กำหนด ให้เสียเงินเพิ่มร้อยละ 24 ต่อปีของเงินที่ต้องเสียภาษี เศษของเดือนให้นับเป็นหนึ่งเดือน

**“ร่วมใจเสียภาษี เพื่อท้องที่พัฒนา”**

 โทร. 044-052637 กองคลัง

[www.nongphai.go.th](http://www.nongphai.go.th)

